
Në ligjin nr.10385, datë 24.02.2011 ”Për ndërmjetësimin në zgjidhjen e mosmarrëveshjeve” i ndryshuar dhe akteve nënligjore janë përcaktuar rregullat për paraqitjen, trajtimin e shprehjeve të interesit, si dhe verifikimin e plotësimit të kritereve ligjore të personave që kërkojnë të licesohen si ndërmjetës.
Për më tepër informacion mbi ligjin nr.10385, datë 24.02.2011” Për ndërmjetësimin në zgjidhjen e mosmarrëveshjeve” i ndryshuar[footnoteRef:1] dhe akteve nënligjore, mund të aksesoni linkun:  [1:  Ligji nr.10 385, datë 24.02.2011 “Për ndërmjetësimin në zgjidhjen e mosmarrëveshjeve (ndryshuar me ligjin nr. 81/2013, datë 14.2.2013, nr. 26/2018, datë 17.5.2018)] 

https://drejtesia.gov.al/per-ndermjetesimin/

I. Shtetasi shqiptar duhet të përmbushë njëkohësisht këto kushte për t’u licencuar si ndërmjetës: 
a) Të ketë kryer programe të studimeve të ciklit të dytë, sipas përcaktimeve të legjislacionit për arsimin e lartë; 
b) Të ketë mbushur moshën 28 vjeç; 
b/1) të ketë eksperiencë profesionale jo më pak se tre vjet; 
c) Të mos jetë dënuar për kryerjen me dashje të veprave penale, me vendim gjyqësor të formës së prerë; 
ç) Të ketë kaluar me sukses provimin kualifikues për ndërmjetës, pas përfundimit të programit të trajnimit fillestar. 
II. Lejen e ushtrimit të profesionit të ndërmjetësit e kanë edhe shtetasit e huaj që janë licencuar në shtetet e tyre si ndërmjetës. Rregullat dhe procedurat për njohjen e titullit ndërmjetës të fituar në një shtet të huaj përcaktohen me urdhër të ministrit të Drejtësisë.
III. Aplikimi për licensim si ndërmjetës nga Ministri i Drejtësisë është pa pagesë dhe mund të përcillet përmes shërbimit postar ose dorazi në ambjentet e institucionit.
IV. Ndërmjetësi, pas përfundimit me sukses të trajnimit fillestar dhe provimit kualifikues, ka të drejtë të paraqesë dokumentacionin për pajisjen me licencën e ndërmjetësit pranë ministrit të Drejtësisë.
V. Ministri i Drejtësisë licencon, brenda 45 ditëve nga dorëzimi i kërkesës për licencim, subjektet e interesuara që përmbushin kushtet për ushtrimin e veprimtarisë së ndërmjetësimit, të cilat regjistrohen në organet tatimore, në përputhje me aktet ligjore në fuqi. 
VI. Ndërmjetësi e ushtron veprimtarinë, si person fizik ose si person juridik, pas licencimit dhe regjistrimit të tij në Regjistrin e Ndërmjetësve, sipas këtij ligji. 
Regjistri i Ndërmjetësve, mund të aksesohet në linkun: 
https://drejtesia.gov.al/ndermjetesit/ 


